আ །རྫོགས་པ་ཆེན་པོ་ཀློང་ཆེན་སྙིང་ཐིག་ཅེས་བྱ་བ་འདི་ནི། རྒྱ་ཆེ་བ་པཎྜི་ཏའི་ལུགས་ཀློང་ཆེན་མཛོད་བདུན༌དང༌། ཟབ་པ་ཀུ་སཱ་ལའི་ལུགས་སྙིང་ཐིག་ཡ་བཞི་གཉིས་ཀྱི་དགོངས་པ་
གཅིག་ཏུ་དྲིལ་བའི་ཟབ་ཆོས་ཚེ་ལུས་གཅིག་གིས་རྡོ་རྗེ་འཆང་གི་གོ་འཕང་འཐོབ་པར་བྱེད་པ་ཞིག་ཡིན་ལ། དེའི་སྔོན་འགྲོའི་ཁྲིད་ཡིག་ཀུན་བཟང་བླ་མའི་ཞལ་ལུང་འདི་ནི་སྐྱེས་བུ་གསུམ་གྱི་ལམ་
རིམ་ཆ་ཚང་བར་མ་ཟད་མན་ངག་གི་གནད་ཁྱད་པར་ཅན་དང་ལྡན་པས་ཐར་འདོད་རྣམས་ཀྱིས་ངེས་པར་ཉམས༌སུ༌བླང༌བར༌བྱ༌བ༌ཡིན༌ཞིང༌། ཁྱད་པར་དུ་དེང་དུས་སུ་སྔོན་འགྲོས་རྒྱུད་མ་སྦྱངས་
པར་དང་པོ་ཉིད་ནས་ཕྱག་ཆེན་རྫོགས་ཆེན་སོགས་ཀྱི་དངོས་གཞི་ལ་མཐོ་བསྙེགས་བྱས་པས་ཆོས་དང་གང་ཟག་སོ་སོར་སོང་བ་མང་བས། ཐམས་ཅད་ཀྱིས་ཐོག་མ་ཁོ་ནར་འདི་ཉིད་ཉམས་སུ་ལེན་
པ་ཤིན་ཏུ་གལ་ཆེའོ། །ཟབ་ཆོས་འདིའི་ནང་དུ་བོད་ལ་དར་བའི་ས་དགེ་བཀའ་རྙིང་གི་ཁྲིད་ཡིག་རྣམས་དང༌། རྒྱ༌ནག༌ཏུ༌དར༌བའི༌དག༌ཞིང༌པ༌དང༌། ཕལ་ཆེར། བསམ་གཏན་པའི་གྲུབ་མཐའ་
སོགས་མདོ་སྔགས་ཐམས་ཅད་ཀྱི་ཉམས་ལེན་གྱི་གནད་རྣམས་འདུས་ཤིང་རིག་འཛིན་བརྒྱུད་པའི་བྱིན་རླབས་ཁྱད་པར་ཅན་དང་ལྡན་པ་ཡིན། ཆོས་འདི་ཚུལ་བཞིན་ཉམས་སུ་ལེན་པའི་སྐལ་བཟང་
455

རྣམས་ལ་རྩ་གསུམ་ཆོས་སྐྱོང་སྲུང་མས་བྱིན་རླབས་དངོས་གྲུབ་ཆར་བཞིན་འབེབས་པར་མཛོད། ཆོས་འདིའི་བརྒྱུད་པ་ནི་ཆོས་རྗེ་དཔལ་སྤྲུལ་རིན་པོ་ཆེ་ཉིད་ནས་གླུ་ཤུལ་མཁན་པོ་དཀོན་མེ། དེ་ «
ནས་མཚན་བརྗོད་པར་དཀའ་བ་བླ་མ་རིན་པོ་ཆེ་བློ་གྲོས་ཀྱི་ཞལ་སྔ་ནས་བདག་ལ་བརྒྱུད་པ་ལགས། ད་ལན་འདི་ག་ནས་རྒྱ་ནག་གི་སྐད་ཡིག་ཏུ་བསྒྱུར་ཞུས་གཏན་ལ་ཕབ་པར་རྗེས་སུ་ཡི་རངས་པ་
དང་ཆབས་ཅིག་བསྟན་འགྲོར་སྨན་པའི་ཤིས་སྨོན་བཅས། བོད་རབ་རྒྱན་ལྕགས་འབྲུག་ཆོ་འཕྲུལ་ཟླ་བའི་ཚེས་གསུམ་སྟེ། རང་ལོ་རེ་བརྒྱད་དུ་སོན་པའི་དུས་དེར་ཤཱཀྱའི་དགེ་སློང་འཇིགས་མེད་ཕུན་
ཚོགས་འབྱུང་གནས་ཀྱིས་སྨྲས་པ་དགེ་ལེགས་སུ་གྱུར་ཅིག ། ཕྱི་ལོ་༢༠༠༠ ལོའི་ཟླ་༢ ཚེས་༨ ལའོ། །
456
གཏེར་ འཇིགས་མེད་ཕུན་ཚོགས་གསུང་། གསར།
کر

།